Bali

An Bali usa nga probinsya han Indonesia ngan gikatutundani han Gurugudti nga Kapuropod-an Sunda. Namumutang ha sinirangan han Java ngan katundan han Lombok, ini nga probinsya naglalakip han isla han Bali ngan pipira nga guruguti nga sasrapit nga mga isla, labi na  kilala hinin an Nusa Penida, Nusa Lembongan, and Nusa Ceningan. An ulohan han probinsya, Denpasar, an may gidadamoi nga populasyon nga syudad ha Gurugudti nga Kapuropod-an Sunda ngan ikaduha, masunod la ha Makassar, ha Sinirangan Indonesia. An Bali amo la an mayorya-it-Hindu nga probinsya ha Indonesia, nga may-ada 83.5 han populasyon nga natuo han Bali nga Hinduismo.

An panguna nga kakadtoan han mga turista ha Indonesia an Bali, nga nakit-an hin mahinungdanon nga pagdamo han mga turista tikang pa han mga tuig 1980. Otsenta porsiyento han ira ekonomiya in may pagkahisumpay ha turismo nga pan-negosyohan. Bantog ini han mga madukwagon nga arte, upod an mga minat-an ngan moderno nga sayaw, iskultor, pagpintura, anit, paglatero, ngan musika. An Pista han Pelikula ha Indonesia in ginbubuhat ha Bali kada tuig. Han Marso 2017, an TripAdvisor ginngaranan an Bali komo an Giginkakadtoan ha Kalibutan han ira Pinili han mga Biyahero nga premyo.

Bali
Mga lalawigan ha Indonesya